《寄魏景山》
元代·方回

长桥身作长城梦，南五湖天北济淮。
重听吴歈怜我老，忆骑塞马与君偕。
田园粗有何须侈，子婿俱贤岂不佳。
七十六翁如未死，便邮一纸更忘怀。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。